

**REPUBLIKA HRVATSKA**

**bezimenaPRIMORSKO-GORANSKA ŽUPANIJA**

**GRAD DELNICE**

**Gradonačelnik**

**KLASA: 240-03/24-01/1**

**URBROJ: 2170-6-5-4-24-1**

U Delnicama, 23. siječnja 2024. godine

Na temelju članka 34. Zakona o sustavu civilne zaštite („Narodne novine“ broj NN 82/15, 118/18, 31/20, 20/21, 114/22) i članka 60. Statuta Grada Delnica (SN GD 2/21) gradonačelnica Grada Delnica 23. siječnja 2024. godine donosi

**ODLUKU**

**o imenovanju povjerenika i zamjenika povjerenika civilne zaštite na području Grada Delnica**

**Članak 1.**

Imenuju se povjerenici i zamjenici povjerenika civilne zaštite na području Grada Delnica:

|  |  |  |  |
| --- | --- | --- | --- |
| **R.B.** | **IME I PREZIME** | **FUNKCIJA** | **MJESNI ODBOR** |
| 1. | Davorin Klobučar | Povjerenik CZ | Brod na Kupi |
| 2. | Ana Šnajdar-Zidar | Zamjenik povjerenika CZ | Brod na Kupi |
| 3. | Anton Raukar | Povjerenik CZ | Crni Lug |
| 4. | Tea Turk | Zamjenik povjerenika CZ | Crni Lug |
| 5. | Goran Crnković | Povjerenik CZ | Delnice |
| 6. | Matteo Komadina | Zamjenik povjerenika CZ | Delnice |
| 7. | Josip Čićek | Povjerenik CZ | Lučice |
| 8. | Mladen Mauhar | Zamjenik povjerenika CZ | Lučice |
| 9. | Iva Gašparac | Povjerenik CZ | Turke |
| 10. | Goran Poje | Zamjenik povjerenika CZ | Turke |

**Članak 2.**

Povjerenici i zamjenici povjerenika civilne zaštite na području Grada Delnica su operativne snage civilne zaštite koje provode mjere i aktivnosti u sustavu civilne zaštite, a dužni su se odazvati na poziv načelnika nadležnog Stožera civilne zaštite Grada Delnica.

**Članak 3.**

U skladu sa Zakonom o sustavu civilne zaštite povjerenici civilne zaštite i njihovi zamjenici obavljaju poslove civilne zaštite za svoje mjesne odbore:

- sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite

- daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite

- sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite

- organiziraju zaštitu i spašavanje pripadnika ranjivih skupina

- provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

**Članak 4.**

Povjerenici civilne zaštite i njihovi zamjenici mogu biti pozvani na razne oblike planske edukacije i osposobljavanja.

**Članak 5.**

Ova Odluka stupa na snagu osmog dana od dana donošenja, a objavit će se na službenim mrežnim stranicama Grada Delnica.

**Gradonačelnica Grada Delnica**

Katarina Mihelčić, dipl. ing. agr., v.r.